ກຸ່ມຈີ 8 ໃຫ້ການຊ່ອຍເຫຼືອ 20 ພັນລ້ານໂດລາ ແກ່ອີຈິບແລະຕູນີເຊຍ
ພວກຜູ້ນຳຂອງກຸ່ມຈີ 8 ຕົກລົງ ໃຫ້ການຊ່ອຍເຫຼືອ ແກ່ອີຈິບແລະຕູນີເຊຍ 20 ພັນລ້ານໂດລາ
ປະທານາທິບໍດີສະຫະລັດ ທ່ານບາຣັກໂອບາມາແລະຜູ້ນຳ ຄົນອື່ນໆຂອງກຸ່ມ 8 ປະເທດທີ່ຈະເລີນກ້າວໜ້າທາງດ້ານ ອຸດສາຫະກຳກ່າວວ່າທະນາຄານການພັດທະນານາໆຊາດ ສາມາດໃຫ້ການຊ່ອຍເຫຼືອ ໃນມູນຄ່າ 20 ພັນລ້ານໂດລາ ແກ່ອີຈິບແລະຕູນີເຊຍ ເພື່ອສະໜັບສະໜຸນ ການປະຕິຮູບ ທີ່ນິຍົມປະຊາທິປະໄຕ ຖະແຫຼງການຮ່ວມຂັ້ນສຸດທ້າຍ ຂອງພວກຜູ້ນຳເຫຼົ່ານີ້ມີ ຂຶ້ນຂະນະທີ່ກອງປະຊຸມສຸດຍອດຂອງກຸ່ມຈີ 8 ເປັນເວລາ 2 ມື້ທີ່ເມືອງ Deauville ປະເທດຝຣັ່ງສິ້ນສຸດລົງ ອັນທີ່ ເອີ້ນວ່າການລຸກຮືຂຶ້ນໃນລະດູບານໃໝ່ຂອງອາຣັບຢູ່ໃນ ພາກຕາເວັນອອກກາງ ແລະອາຟຣິກາເໜືອນັ້ນ ແມ່ນຫົວ ຂໍ້ສຳຄັນສຸດຂອງກອງປະຊຸມສຸດຍອດ ໃນຕອນເຊົ້າຂອງວັນສຸກມື້ນີ້ປະທານາທິບໍດີໂອບາມາກ່າວວ່າ ສະຫະລັດກັບຝຣັ່ງໄດ້ຕັດສິນ ໃຈຮ່ວມກັນທີ່ຈະສຳເລັດເສັດສິ້ນການປະຕິບັດງານໃນລີເບຍ ຂະນະທີ່ອົງການເນໂຕ້ ກົດດັນ ໃຫ້ຜູ້ນຳລີເບຍທ່ານ Moammar Gadhafi ສະລະອຳນາດ ທ່ານໂອບາມາໃຫ້ຄວາມເຫັນດັ່ງກ່າວລຸນຫຼັງການພົບປະກັບປະທານາທິບໍດີຝຣັ່ງທ່ານ Nico- las Sarkozy ທີ່ໄດ້ເປັນເຈົ້າພາບ ຈັດກອງປະຊຸມສຸດຍອດໃນຄັ້ງນີ້ ໃນວັນພະຫັດວານນີ້ ທ່ານ Sarkozy ຮຽກຮ້ອງໃຫ້ທ່ານ Gadhafi ລາອອກໃນທັນທີ ປະທານາທິບໍດີໂອບາມາມີກຳນົດທີ່ຈະເດີນທາງໄປເຖິງປະເທດໂປແລນໃນວັນສຸກມື້ນີ້ບ່ອນທີ່ ທ່ານຈະໄດ້ພົບປະກັບພວກຜູ້ນຳຂອງບັນດາປະເທດ ໃນເຂດພາກກາງຢູໂຣບນັ້ນ